ચિત્ર વિભાગ – આ વિભાગ મેડી તરીકે ઓળખાય છે. તે સૌથી વધુ અલંકૃત છે. મેડીની રચના મુસ્લિમ શૈલીની છે. છત પર 18મી સદીનાં શિવપુરાણનાં ચિત્રો છે. લાકડાના બારીક કોતરકામવાળાં બારણાંઓમાં અબરખ જડવામાં આવ્યું છે. અહીં જામનગરના રાજવીઓના વંશવાસીની ચિત્રિત તસવીરો, ધ્રોળ પાસે થયેલા ભૂચર-મોરીના યુદ્ધનું ઈ. સ. 1591નું ચિત્ર, જેમાં જામ અજાજી અને મોગલ સૈન્યના યુદ્ધનું ચિત્ર છે. કેટલાંક પશ્ચિમી શિલ્પોનો સંગ્રહ પણ પ્રદર્શિત છે.